Document ID: 32011R1149
Publication Date: 2011-10-21

Title and Content:
UREDBA KOMISIJE (EU) št. 1149/2011
z dne 21. oktobra 2011
o spremembi Uredbe (ES) št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije in zlasti člena 100(2) Pogodbe,
ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1) ter zlasti člena 5(5) Uredbe,
ob upoštevanju naslednjega:
(1)
Da bi ohranili visoko, enotno raven varnosti letalstva v Evropi, je treba uvesti spremembe v zvezi s sedanjimi zahtevami in postopki za stalno plovnost zrakoplovov in letalskih proizvodov, delov in naprav ter potrjevanje organizacij in osebja, ki se ukvarjajo s temi nalogami, zlasti z namenom, da bi posodobili zahteve glede usposabljanja, preverjanja, znanja in izkušenj za izdajo licenc za vzdrževanje zrakoplovov ter da bi prilagodili te zahteve zapletenosti različnih kategorij zrakoplovov.
(2)
Uredbo Komisije (ES) št. 2042/2003 (2) je torej treba ustrezno spremeniti.
(3)
Ukrepi, predvideni s to uredbo, temeljijo na mnenjih (3) Evropske agencije za varnost v letalstvu (v nadaljevanju: Agencija) v skladu s členom 17(2)(b) in členom 19(1) Uredbe (ES) št. 216/2008.
(4)
Zagotoviti je treba dovolj časa, da se lahko osebje, upravičeno do nove licence za vzdrževanje zrakoplova kategorije B3, ki jo uvaja ta uredba, organizacije za usposabljanje in vzdrževalne organizacije ter pristojni organi držav članic prilagodijo novemu regulativnemu okviru.
(5)
Glede na manjšo zapletenost lahkega zrakoplova bi bilo morda ustrezno opredeliti preprost in sorazmeren sistem za izdajo licenc osebju, ki se ukvarja z vzdrževanjem takih zrakoplovov. Agenciji je treba omogočiti nadaljevanje dela na tem področju, državam članicam pa je treba dovoliti nadaljnjo uporabo ustreznih nacionalnih licenc.
(6)
Ukrepi iz te uredbe so v skladu z mnenjem odbora, ustanovljenega s členom 65 Uredbe (ES) št. 216/2008 -
SPREJELA NASLEDNJO UREDBO:
Člen 1
Uredba (ES) št. 2042/2003 se spremeni:
1.
členu 5 se dodajo naslednji odstavki:
„3. Za potrditveno osebje, ki ima licenco, izdano v skladu s Prilogo III (del 66) v dani kategoriji/podkategoriji, velja, da ima pravice iz točke 66.A.20(a) te priloge, ki ustrezajo tej kategoriji/podkategoriji. Zahteve glede osnovnega znanja, povezane s temi novimi pravicami, se štejejo za izpolnjene za namen razširitve te licence na novo kategorijo/podkategorijo.
4. Potrditveno osebje, ki ima licenco, vključno za zrakoplov, za katerega ni potreben posamezen rating za tip, lahko še naprej uveljavlja svoje pravice do prve obnove ali spremembe, ko se licenca v skladu s postopkom iz točke 66.B.125 Priloge III (del 66) konvertira v ratinge, opredeljene v točki 66.A.45 te priloge.
5. Poročila o konverziji in o priznanju izpitov, ki so usklajena z zahtevami, ki so se uporabljale pred začetkom uporabe te uredbe, se štejejo, da so v skladu s to uredbo.
6. Dokler ta uredba ne bo opredeljevala zahtev za potrditveno osebje:
(i)
za zrakoplove, razen letal in helikopterjev;
(ii)
za dele,
se bodo zahteve, ki veljajo v ustrezni državi članici, uporabljale še naprej, razen za vzdrževalne organizacije s sedežem zunaj Evropske unije; v tem primeru zahteve odobri Agencija.“;
2.
členu 6 se dodajo naslednji odstavki:
„3. Osnovna usposabljanja, ki so v skladu z zahtevami, ki so se uporabljale pred začetkom uporabe te uredbe, se lahko začnejo v roku enega leta po datumu začetka uporabe te uredbe. Izpiti za preverjanje osnovnega znanja, ki se izvajajo kot del teh usposabljanj, so lahko v skladu z zahtevami, ki so se uporabljale pred začetkom uporabe te uredbe.
4. Izpiti za preverjanje osnovnega znanja, ki so v skladu z zahtevami, ki so se uporabljale pred začetkom uporabe te uredbe, in ki jih izvajata pristojni organ ali organizacija za usposabljanje iz vzdrževanja, odobrena v skladu s Prilogo IV (del 147), pri čemer ti izpiti niso del osnovnega usposabljanja, se lahko izvajajo še eno leto po začetku uporabe te uredbe.
5. Osnovna usposabljanja in izpiti za tip zrakoplova, ki so v skladu z zahtevami, ki so se uporabljale pred začetkom uporabe te uredbe, se začnejo in zaključijo najpozneje eno leto po datumu začetka uporabe te uredbe.“;
3.
člen 7 se spremeni:
(i)
v odstavku 3 se dodata naslednji točki (h) in (i):
„(h)
za vzdrževanje letal z batnim motorjem, katerih kabina ni pod tlakom, z 2 000 kg MTOM in manj, ter ki se ne uporabljajo za komercialni letalski prevoz:
(i)
do 28. septembra 2012 mora pristojni organ izdajati licence za vzdrževanje zrakoplovov v skladu s Prilogo III (del 66), bodisi nove ali konvertirane v skladu s točko 66.A.70 te priloge;
(ii)
do 28. septembra 2014 mora biti potrditveno osebje usposobljeno v skladu z naslednjimi določbami Priloge III (del 66):
-
Priloga I (del M), M.A.606(g) in M.A.801(b)2,
-
Priloga II (del 145), 145.A.30(g) in (h);
(i)
za vzdrževanje letal ELA1, ki se ne uporabljajo za komercialni letalski prevoz, do 28. septembra 2015:
(i)
pristojni organ mora izdajati licence za vzdrževanje zrakoplovov v skladu s Prilogo III (del 66), bodisi nove ali konvertirane v skladu s točko 66.A.70 te priloge;
(ii)
potrditveno osebje mora biti usposobljeno v skladu z naslednjimi določbami Priloge III (del 66):
-
Priloga I (del M), M.A.606(g) in M.A.801(b)2,
-
Priloga II (del 145), 145.A.30(g) in (h).“;
(ii)
točka 7(e) se črta;
(iii)
dodata se odstavka 8 in 9:
„8. Roki iz točk 66.A.25, 66.A.30 in Dodatka III k Prilogi III (del 66), ki so povezani z izpiti za preverjanje osnovnega znanja, osnovnimi izkušnjami, teoretičnim usposabljanjem in izpiti za tip zrakoplova, praktičnim usposabljanjem in ocenjevanjem, izpiti za tip zrakoplova in usposabljanjem na delovnem mestu, ki so bili zaključeni pred začetkom uporabe te uredbe, začnejo teči z datumom začetka uporabe te uredbe.
9. Agencija predloži Komisiji mnenje, ki vsebuje predloge za vzpostavitev preprostega in sorazmernega sistema za izdajo licenc potrditvenemu osebju, ki se ukvarja z vzdrževanjem letal ELA1 ter zrakoplovov, razen letal in helikopterjev.“;
4.
doda se naslednji člen 8:
„Člen 8
Ukrepi Agencije
1. Agencija razvije sprejemljive načine usklajevanja (acceptable means of compliance, v nadaljnjem besedilu: AMC), ki jih lahko pristojni organi, organizacije in osebje uporabljajo za prikaz skladnosti z določbami prilog k tej uredbi.
2. AMC, ki jih izda Agencija, ne smejo uvajati novih zahtev ali zmanjšati zahtev iz prilog k tej uredbi.
3. Brez poseganja v člena 54 in 55 Uredbe (ES) št. 216/2008, ko se uporabljajo sprejemljivi načini usklajevanja, ki jih je izdala Agencija, se zadevne zahteve iz prilog k tej uredbi štejejo za izpolnjene brez nadaljnjega prikaza.“;
5.
Priloga I (del M), Priloga II (del 145), Priloga III (del 66) in Priloga IV (del 147) se spremenijo v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba se uporablja od prvega dneva devetega meseca po njeni objavi v Uradnem listu Evropske unije, razen za točko 3(i) člena 1, ki se začne uporabljati prvi dan po dnevu njene objave.
Potrdila, izdana v skladu s Prilogo I (del M), Prilogo II (del 145), Prilogo III (del 66) ali Prilogo IV (del 147) pred začetkom uporabe te uredbe, ostanejo veljavna, dokler se ne spremenijo, začasno prekličejo ali ukinejo.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. oktobra 2011

Classification:
Level 1 Topics: 100158
100154
100153
Level 2 Topics: 100237
100241
100233
100260
100232
Level 3 Topics: 4505
2494
2481
1074
1737
All Topics: 1074
2868
4438
5887
831